V marci 2002 bol menovaný za veliteľa Expedície 9 v zložení Padalka, Fincke, Kononenko. Po havárii raketoplánu Columbia vo februári 2003 bol program letov a zloženie posádok zmenené. Padalka s Finckeom sa napokon (od decembra 2003) stali náhradníkmi pre Expedíciu 9 a hlavnou posádkou pre Expedíciu 10. V januári 2004, po ďalších rošádach vyvolaných zdravotnými problémami Williama McArthura, s Finckeom postúpili na miesto hlavnej posádky Expedície 9.